Tobinės
Tobinės (Ammodytidae) – ešeržuvių (Perciformes) šeima. Tai jūrinės, pailgos žuvys apvaliais šonais. Galva smaili, kūgiška. Apatinis žandas atsikišęs į priekį. Šoninė linija tiesi. Pelekai be spyglių, žvynai smulkūs. Nugarinis pelekas ilgas, pilviniai pelekai išnykę. Gyvena jūrų pakraščiuose, slepiasi smėlyje. Lietuvos pajūryje aptinkamos dvi rūšys: Paprastasis didysis tobis (Hyperoplus lanceolatus) Mažasis tobis (Ammodytes tobianus)